Protest împotriva vaccinării în centrul Capitalei. Participanții nu purtau mască. Liderii AUR, între manifestanți. Reacţia Jandarmeriei.
Duminică a fost organizat un protest în faţa Palatului Parlamentului. Manifestanţii nu respectau normele de siguranţă. Au fost prezenţi şi liderii AUR, George Simion şi Claudiu Târziu.
Câteva sute de persoane au protestat duminică după-amiază, în parcul Izvor din Bucureşti, împotriva vaccinării anti-Covid. La manifestaţie a fost prezentat şi co-fondatorii AUR, George Simion şi Claudiu Târziu.Protestatarii, cei mai mulţi echipaţi cu steaguri tricolore, nu purtau mască şi nici nu respectau normele de distanţare socială.Cu pancarte anti-vaccin, manifestanţii s-au declarat împotriva "paşaportului de vaccinare". Potrivit lui George Simion, "500 de oameni de AUR" au fost prezenţi la proteste.În legătură cu adunarea publică de protest care a avut loc astăzi, 07 martie a.c., în zona Palatului Parlamentului (Parc Izvor), Direcția Generală de Jandarmi a Municipiului București face următoarele precizări:"Până în acest moment, organizatorul activității a fost sancționat contravențional cu amendă în valoare de 7000 de lei pentru că nu a luat măsurile necesare astfel încât să nu permită depășirea numărului maxim de 100 de participanți și pentru că nu a asigurat respectarea de către aceștia a celorlalte măsuri de protecție sanitară, în conformitate cu prevederile H.G. 35 din 2021 privind prelungirea stării de alertă pe teritoriul României emisă în baza Legii nr. 55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare".